Էլզա Հոսկ

Էլզա Աննա Սոֆի Հոսկ, շվեդ մոդել, ով աշխատել է այնպիսի հայտնի մոդելաին բրենդների հետ, ինչպիսիք են՝ Dior, Dolce & Gabbana, H&M և Guess։ Նա հայտնվել է Victoria's Secret-ի 2011, 2012, 2013 և 2014 նորաձևության շոուներին, և արդեն 2015 թվականին դարձել բրենդի նոր 10 Հրեշտակներից մեկը։ Ինչպես նաև Շվեդիայում նա եղել է պրոֆեսիոնալ բասկետբոլիստ։

Գործունեություն 

Երբ նա 13 տարեկան էր, նրա հայրը տարբեր մոդելային գործակալությունների էր դիմում, որից հետո՝ երբ Հոսկը 14 տարեկան էր, սկսեց իր մոդելային գործունեությունը, որը հիմնականում զարգացավ, երբ նա ավագ դպրոցում էր սովորում։ Սակայն որոշ ժամանակ անց նա որոշեց, որ պետք է կենտրոնանալ ուսման վրա։ Դպրոցն ավարտելուց հետո նա ցանկացավ կարիերա սկսել, բայց այս անգամ, որպես բասկետբոլիստ՝ Շվեդական կանանց բասկետբոլային լիգայի անդամ։ Սակայն նա մեկնաբանել է, որ Շվեդիայում բասկետբոլի մակարդակը այնքան էլ բարձր չէր, և որ սպորտի հանդեպ հետաքրքրությունները մեծ չէին, ինչքան ԱՄՆ-ում։ Լքելով բասկետբոլի կարիերան, նա մտավ մոդելային աշխարհ։

2011 թվականից նա սկսեց աշխատել Victoria's Secret-ի հետ, և այժմ բրենդի PINK բրենդային ճյուղի գովազդող մոդելներից է՝ 2012 թվականից սկսած։

Ըստ models.com-ի նա 15-րդ է ամենասեքսուալ կանանց շարքում։

Անձնական կյանք 

Հոսկի ծնողներն են Փալը և Մարիան։ Ընտանիքում երեք երեխա են։ Նրա զարմիկը՝ Էլիս Հերբստը, նույնպես մոդել է, ով հաղթել է «Շվեդիայի հաջորդ թոփ մոդելը» հեռուստաշոույում՝ 2012 թվականին։

Հոսկը աշխատել է FAIR Girls գործակալությունում, որը պայքարում է մարդկային թրաֆիքինգի դեմ։

Ծանոթագրություններ 

Շվեդ մոդելներ
Ստոկհոլմ քաղաքում ծնվածներ